PAV TODOS Kremnica 2022 – úvodné informácie  
  
Sezónu slovenského šampionátu pretekov automobilov do vrchu v tomto roku uzatvorí nové podujatie. To sa uskutoční na ceste medzi mestom Kremnica a obcou Kremnické Bane.   
  
Podujatie PAV TODOS Kremnica 2022 odštartuje v dňoch 2. – 4.9.2022 ako posledný pretekársky víkend seriálov Dynamax MMSR a MSR pretekov automobilov do vrchu, Majstrovstvá Poľska, ale aj ako aj MSR PAV historických vozidiel, či Slovenského kopcového poháru. Ako pretekárska trať pritom poslúži cesta I. triedy 65 spájajúca mesto Kremnica a Kremnické Bane. Dĺžka trate bude 3200 metrov a jej prevýšenie 170 metrov.  
  
Organizátor v týchto dňoch vybavuje v podstate už iba posledné povolenia potrebné k uskutočneniu podujatia. Navyše už o pár dní budú vydané Zvláštne ustanovenia k podujatiu, ako aj spustené prihlasovanie.   
  
Podujatie PAV TODOS Kremnica 2022 sa bude konať ako bude dvojdňové podujatie, pričom počas každého dňa prebehne samostatné kolo započítavajúce sa do tohtoročného kalendára Dynamax MMSR a MSR pretekov automobilov do vrchu, poľských kopcových majstrovstiev, ako aj seriálov MSR PAV historických vozidiel a SKP.   
  
Keďže sa jedná o posledný pretekársky víkend celého seriálu, nedeľné body budú vynásobené koeficientom 1,5. Jazdci tak budú mať možnosť získať podstatne viac bodov ako na iných podujatiach.  
  
Miro Majláth  
tlačový tajomník  
PAV TODOS Kremnica 2022